Opgradering af [adresse] 
Sagsfremstilling 
140.     Opgradering af [adresse] - Åbent 
  
  
SAGENS INDHOLD 
SF har sendt følgende forslag til behandling på byrådsmødet 26. august 2014: 
  
”SF [adresse] foreslår at opgradere ungdomsskolens ungeråd til et formelt organ med demokratisk høringsret. 
  
SF ønsker denne opgradering, da en formaliseret høringsret vil gøre det mere attraktivt at være ung i [adresse]. Det 
sikrer desuden demokratisk medinddragelse for en gruppe af [adresse] borgere, som erfaringsmæssigt set ikke er 
deltagende i lokalpolitik i større omfang. 
  
De unge i [adresse], som vi har været i dialog med, er selv meget interesseret i denne medinddragelse. De giver 
udtryk for, at de har interesse for lokalpolitiske emner, men ikke har haft viden om eller mulighed for at blive 
inddraget i dette. 
  
Da ungdomsskolens ungeråd allerede er veletableret, og da alle unge i [adresse] op til 25 år har mulighed for at 
deltage, vurderer vi, at det vil være oplagt at bruge denne platform. 
  
Forslaget er forelagt for det eksisterende ungeråd på ungdomsskolen, som udtrykte opbakning. 
  
Ungerådet vil skulle høres i alle sager, der direkte vedrører unge under 25 år. Dvs. sager om folkeskolen, 
fritidstilbud, tilbud og indsatser overfor udsatte unge osv. 
 
Ungerådet kan desuden blive hørt i sager, som indirekte påvirker dem, f.eks. i sager vedr. offentlig transport eller 
sager, hvor man politisk ønsker at være særligt opmærksomme på de unges vinkel. 
  
Ungerådets høring foreslås forankret via det politisk udpegede medlem af ungdomsskolens bestyrelse. 
Vedkommende vil have ansvar for at bære høringerne til de unge og de unges svar tilbage til Byrådet. 
  
De unge mødes i forvejen 7-8 gange om året, ca. 1 gang om måneden undtaget sommerperioden, og en høring vil 
derfor som udgangspunkt kunne lægges sammen med disse møder. 
  
 
Byråd 
26. august 2014 
Sagsnr. 710-2010-
49026 
Dok.nr. 710-2014-
175812 
Sagsbehandler 
DPURZI 
  
Tidl. politisk behandling 
  
Forventet sagsgang 
BY 
Lovgrundlag 
  
Hvis det ikke er muligt at finde et sammenfald ift. høringsfrist og møder, kan ungerådet indkaldes separat til et 
høringsmøde. 
  
Det bør drøftes om ungerådets budget (som pt. håndteres under ungdomsskolens budget) på årligt 52.000 kr. stadig 
slår til, såfremt aktivitetsniveauet øges. Et eventuelt øget budget vil kunne bruges til medlemskab af Netværket af 
Ungdomsråd (www.nau.dk) samt ungerådets aktiviteter, som for eksempel kunne omfatte deltagelse i NAU’s årlige 
landsmøde og deltagelse for udvalgte medlemmer af ungerådet i [adresse] på det årlige politiske Folkemøde på 
[adresse], hvor flere andre ungeråd er til stede for at møde ligesindede. 
  
Retningslinjerne for det nye ungeråd bør drøftes i ungdomsskolens bestyrelse inden endelig vedtagelse. 
  
SF indstiller til Byrådet: 
· At drøfte sagen 
· At sende sagen til politisk behandling i det/de relevante fagudvalg for at få udarbejdet de præcise retningslinjer for 
det nye ungeråd til Byrådets godkendelse senest december 2014” 
  
INDSTILLING 
Borgmesteren indstiller til Byrådet: 
  
1.    At sagen drøftes. 
  
BESLUTNING 
  
  
  
Byråd, 26. august 2014: 
Fraværende: Vagn Danielsen 
  
Sagen oversendes til behandling i Økonomiudvalget. 
